CELEX: 32012R0605
Language: hu
Date: 2012-07-04 00:00:00
Title: A Bizottság 605/2012/EU végrehajtási rendelete ( 2012. július 4. ) az Atlanti-óceánon a nyugati hosszúság 45°-tól keletre és a Földközi-tengeren a Spanyolországban lajstromozott csapdákkal folytatott, kékúszójú tonhalra irányuló halászat tilalmáról

7.7.2012   
            
            
               HU
            
            
               Az Európai Unió Hivatalos Lapja
            
            
               L 177/12
            
         A BIZOTTSÁG 605/2012/EU VÉGREHAJTÁSI RENDELETE
   (2012. július 4.)
   az Atlanti-óceánon a nyugati hosszúság 45°-tól keletre és a Földközi-tengeren a Spanyolországban lajstromozott csapdákkal folytatott, kékúszójú tonhalra irányuló halászat tilalmáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 36. cikke (2) bekezdésére,
   mivel:
   
               (1)
            
            
               Az uniós vizek vonatkozásában, valamint a nemzetközi tárgyalások vagy megállapodások hatálya alá tartozó bizonyos halállományok és halállománycsoportok tekintetében az uniós hajók számára egyes nem uniós vizeken rendelkezésre álló halászati lehetőségeknek a 2012. évre történő meghatározásáról szóló, 2012. január 17-i 44/2012/EU tanácsi rendelet meghatározza az Atlanti-óceánon a nyugati hosszúság 45°-tól keletre és a Földközi-tengeren 2012-ben kifogható kékúszójútonhal-mennyiséget.
            
         
               (2)
            
            
               A kékúszójú tonhalra vonatkozóan az Atlanti-óceán keleti részén és a Földközi-tengeren alkalmazandó többéves helyreállítási tervről, a 43/2009/EK rendelet módosításáról és az 1559/2007/EK rendelet hatályon kívül helyezéséről szóló, 2009. április 6-i 302/2009/EK tanácsi rendelet (2) előírja, hogy a tagállamoknak tájékoztatniuk kell a Bizottságot a termelői szerveteknek vagy a hasonló eszközökkel halászó hajócsoportoknak a 24 méternél rövidebb hajók és a csapdák vonatkozásában kiosztott kvótákról.
            
         
               (3)
            
            
               A közös halászati politika egyik célja a halászati ágazat hosszú távú életképességének biztosítása az élő vízi erőforrásoknak az elővigyázatosság elve szerinti megközelítésen alapuló, fenntartható kiaknázása révén.
            
         
               (4)
            
            
               Az 1224/2009/EK rendelet 36. cikkének (2) bekezdésével összhangban amennyiben a Bizottság a tagállamok által szolgáltatott adatok vagy a birtokában lévő egyéb információk alapján megállapítja, hogy az Európai Unió vagy valamely tagállam rendelkezésére álló halászati lehetőségek kimerültek, arról tájékoztatja az érintett tagállamokat, és az érintett területre, halászeszközre, állományra, állománycsoportra vagy a konkrét halászati tevékenységekben érintett flottára vonatkozóan a halászati tevékenységeket megtiltja.
            
         
               (5)
            
            
               A Bizottság rendelkezésére álló adatok alapján úgy tűnik, hogy az Atlanti-óceánon a nyugati hosszúság 45°-tól keletre és a Földközi-tengeren a Spanyolországban lajstromozott csapdákra vonatkozóan a kékúszójú tonhal tekintetében megállapított halászati lehetőségeket június 20-tól kimerítettnek kell tekinteni.
            
         
               (6)
            
            
               2012. június 7-én, 14-én és 21-én Spanyolország arról tájékoztatta a Bizottságot, hogy a 2012. évi kékúszójútonhal-halászatban részt vevő négy csapdájának halászati tevékenységét a következők szerint leállította: a tilalom két csapda esetében június 8-án, egy csapda esetében június 14-én, a fennmaradó csapda esetében pedig június 21-én lépett hatályba; ennek eredményeként 2012. június 21-én 14.00 órától minden tevékenységre tilalom van érvényben.
            
         
               (7)
            
            
               A Spanyolország által hozott, fent említett intézkedések sérelme nélkül szükséges, hogy a Bizottság megerősítse a Spanyolországban lajstromozott csapdák tekintetében 2012. június 21-től elrendelt, a kékúszójú tonhalnak az Atlanti-óceánon a nyugati hosszúság 45°-tól keletre és a Földközi-tengeren történő halászatára vonatkozó tilalmat,
            
         ELFOGADTA EZT A RENDELETET:
   1. cikk
   Az Atlanti-óceánon a nyugati hosszúság 45°-ától keletre és a Földközi-tengeren 2012. június 21-én 14.00 órátóltilos a kékúszójú tonhalnak a Spanyolországban lajstromozott csapdákkal folytatott halászata.
   Ezen időpont után az e csapdákkal kifogott állományok fedélzeten való tárolása, ketrecekben történő hizlalása vagy tenyésztése, szállítása, átrakása és kirakodása is tilos.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. július 4-én.
      
         
            a Bizottság részéről, az elnök nevében,
         
         László ANDOR
         
            a Bizottság tagja
         
      
   
   
      (1)  HL L 343., 2009.12.22., 1. o.
   
      (2)  HL L 96., 2009.4.15., 1. o.